കണ്ണൂര് സര്വകലാശാല ബികോം പരീക്ഷാഫലം പ്രസിദ്ധീകരിച്ചു കണ്ണൂര്: കണ്ണൂര് സര്വകലാ ശാലയുടെ ബികോം പരീക്ഷാഫലം പ്രസിദ്ധീകരിച്ചു. 4216 വിദ്യാര്ഥികള് പരീക്ഷയെഴുതിയതില് 2376 56.36 ശതമാനം പേര് വിജയിച്ചു. കഴിഞ്ഞ അധ്യയനവര്ഷത്തില് 3932 പേര് പരീക്ഷയെഴുതിയതില് 1896 48.22 ശതമാനം പേര് വിജയിച്ചു. ബികോം പരീക്ഷാ മൂല്യനിര്ണയത്തോടൊപ്പം ബിഎ, ബിഎസ്സി പരീക്ഷാ മൂല്യനിര്ണയവും പൂര്ത്തിയാക്കി ഫലം തയാറാക്കി. ആറാം സെമസ്റ്റര് ബിഎ, ബിഎസ്സി ഫലം ഓഗസ്റ്റ് മൂന്ന്,നാല് തീയതികളില് വെബ്സൈറ്റില് ലഭ്യമാകും. റിസള്ട്ട് അത്യാവശ്യമുള്ളവര്ക്ക് കോണ്ഫിഡന്ഷ്യല് മാര്ക്ക് ലിസ്റ്റിന് അപേക്ഷിക്കാം. യുജി വിഭാഗത്തില് ഏറ്റവും കൂടുതല് വിദ്യാര്ഥികള് പരീക്ഷയെഴുതിയത് കൊമേഴ്സ് സ്ട്രീമിലാണ്. ബികോം തിയറി പരീക്ഷകള് ജൂണ് 30 ന് ആരംഭിച്ച് ജൂലൈ 19 നും പ്രായോഗിക പരീക്ഷകള് ജൂലൈ 27 നുമാണ് പൂര്ത്തിയായത്. ആറാം സെമസ്റ്റര് ബികോം ഗ്രേഡ് കാര്ഡ് വെബ്സൈറ്റില് ലഭ്യമാണ്. സമ്ബൂര്ണ ലോക്ഡൗണ് നിലനിന്നിരുന്ന സമയത്ത് പരീക്ഷകള് അവസാനിച്ച് പത്തു ദിവസത്തിനകം സംസ്ഥാനത്ത് ആദ്യമായി ബിഎഡ് പരീക്ഷാഫലം കണ്ണൂര് സര്വകലാശാല പ്രസിദ്ധീകരിച്ചു. പരീക്ഷാ നടത്തിപ്പിനെക്കുറിച്ചുള്ള ആശങ്കകള്ക്കിടയിലും പരാതികള്ക്ക് ഇടനല്കാത്ത വിധത്തിലാണ് കണ്ണൂര് സര്വകലാശാല പരീക്ഷകള് ആസൂത്രണം ചെയ്തത്. യുജി, പിജി അവസാന സെമസ്റ്റര് 2021 ഏപ്രില് പരീക്ഷകള് ഇരട്ടി ചോയ്സുകള് നല്കിയാണ് നടത്തിയത്. പ്രിന്സിപ്പല് മുഖേന സെന്റര് മാറ്റം ആവശ്യപ്പെട്ട വിദ്യാര്ഥികള്ക്ക് സെന്റര് മാറ്റം അനുവദിച്ചു. 31 കോവിഡ് പോസിറ്റീവായ വിദ്യാര്ഥികള്ക്കും ക്വാറന്റൈനിലുള്ള 39 വിദ്യാര്ഥികള്ക്കും പരീക്ഷാസൗകര്യം ഒരുക്കി. കഴിഞ്ഞ 19ന് തന്നെ കേന്ദ്രീകൃത മൂല്യനിര്ണയ ക്യാമ്ബുകള് ആരംഭിക്കുകയും 26ന് അവസാനിക്കുകയും ചെയ്തു. ഏഴ് മൂല്യനിര്ണയ ക്യാമ്ബുകളിലായി 1200 അധ്യാപകര് മൂല്യനിര്ണയ പ്രക്രിയയില് പങ്കെടുത്തു. 67091 ഉത്തരക്കടലാസുകളാണ് ഈ കുറഞ്ഞ സമയപരിധികള്ക്കുള്ളില് മൂല്യനിര്ണയം ചെയ്തത്. വൈസ് ചാന്സലര് പ്രഫ.ഗോപിനാഥ് രവീന്ദ്രന്, പ്രോ വൈസ് ചാന്സലര് പ്രഫ. എ.സാബു, പരീക്ഷാകണ്ട്രോളര് ഡോ. പി.ജെ. വിന്സെന്റ്, സിന്ഡിക്കറ്റ് അംഗം ഡോ. ടി.പി. അഷ്റഫ് എന്നിവര് പത്രസമ്മേളനത്തില് പങ്കെടുത്തു.